WAR HEAD: Fortune is fickle
Ja kuten luvattiin, seuraa arvottu osallistujalista alkuvuoden räjähtävään Hammerhead: Alliances 2 -fluffitiimiturnaukseen! Nimiä saatiin ennakkoilmoittautumisessa hyvä liuta ja arvonta suoritettiin vastikään salaisessa tukikohdassa Korvatunturin nurkilla. Nyt pelaajat päästetään punomaan taistelusuunnitelmiaan ja viilaamaan armeijalistat sotakondikseen.
Koska varasijoilla on paljon innokasta jengiä, vetoamme jälleen pelaajiin ottamaan vastuuta omasta osallistumisestaan tai ilmoittamaan perumisesta mahdollisimman ajoissa. Turnauksen luonteesta johtuen tarvitaan joka slotille pelaaja.
Muistakaa listojenpalautusdeadline 30. tammikuuta!
Ilmoittautuneiden nimisuikaleet valmiina tarttumaan kohtalon haaviin.
Ketkä pääsevätkään marssimaan avaruussotaan oman Allianssinsa riveissä?
Kaksikymmentä onnekasta! Nähdään helmikuussa, ellei peruja tapahdu.
Lisäksi varasijat järjestyksessä ylhäältä alas. Turnausthreadiin vastaanotettiin eilen myös Noa Kaistisen ilmoittautuminen, mutta arvonta oli valitettavasti tuolloin jo suoritettu. Noa kuitenkin miehittää kahdeksannen varasijan.